Hedzer Rijpstra
Hedzer Rijpstra (Zelhem, 11 maaie 1919 - Oegstgeest, 7 april 2011)  wie in eardere Nederlânsk amtner en âld-politikus foar de CHU.

Fan juny 1946 oant septimber 1952 wie Rijpstra wurksum by it Ministearje fan Bûtenlânske Saken. Hy wie boargemaster fan Smilde (oktober 1952 - 1960), fan Terneuzen (1960-1966) en fan Almelo (1966 - juny 1970). Yn 1970 waard er Kommissaris fan de Keninginne yn Fryslân. Hy gie yn 1982 mei pinsjoen en waard opfolge troch Hans Wiegel. Hy stie bekend as in dynamyske persoanlikheid dy't it iepenbier bestjoer bedreau as in spul. Yn Fryslân waard er sjoen as in goede foarsitter en as in freonlike bestjoerder mei natuerlik gesach. Hy waard ienris (yn 1967) neamd as CHU-minister fan Ynlânske Saken.

Fierders wie er ûnder oare foarsitter fan it ETIF, it Provinsjaal opbouorgaan, de behearskommisje PEB en presidint-kurator fan de Noardlike Leargongen. Ek wie er lid fan it haadbestjoer fan de AVRO.

Underskiedings 
 Ofsier yn de Oarder fan Oranje-Nassau (7 juny 1970)
 Ridder yn de Oarder fan de Nederlânske Liuw
 Grutofsier yn de Oarder fan Oranje-Nassau (juny 1982)
 Gouden earepeinje fan Terneuzen (1966)

Famylje 
 Johannes Rijpstra (1889-1944), boargemaster (heit)
 Jan Rijpstra (1955), gymnastyklearaar, sportbestjoerder en politikus (û.o. boargemaster) (neef)

Nederlânsk amtner
Nederlânsk politikus
CHU-politikus
Nederlânsk boargemaster
Kommissaris fan de Kening(inne) yn Fryslân
Nederlânsk konservatyf
Frysk amtner
Frysk politikus
Frysk konservatyf
Nederlânsk persoan fan Frysk komôf
Frysk persoan fan Nederlânsk komôf
Achterhoeksk persoan
Bronckhorst
Ofsier yn de Oarder fan Oranje-Nassau
Grutofsier yn de Oarder fan Oranje-Nassau
Ridder yn de Oarder fan de Nederlânske Liuw
Persoan berne yn 1919
Persoan stoarn yn 2011